केजरीवाल बोले- निचले इलाके खाली करो, उत्तराखंड समेत 5 राज्यों में भारी बारिश, 4 दिन में 100 मौतें
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra उत्तराखंड, दिल्ली, UP, पंजाब और हरियाणा में लगातार बारिश हो रही। खराब मौसम के चलते बीते 4 दिनों में देश के अलग-अलग राज्यों में 100 से ज्यादा लोग की जान चली गई।
हरियाणा से पानी छोड़े जाने से यमुना नदी उफान पर है। दिल्ली में यमुना नदी का जलस्तर रात 10 बजे तक 208.05 मीटर पहुंच गया। 1978 में यमुना का हाईएस्ट वाटर लेवल 207.49 मीटर पहुंचा था। इस बार 45 साल का रिकॉर्ड टूटा। यमुना का पानी शाम को रिंग रोड पर पहुंच गया। गुरुवार सुबह 8 बजे तक यमुना का वाटर लेवल 208.30 मीटर तक पहुंच सकता है।
उत्तराखंड, दिल्ली, UP, पंजाब और हरियाणा में लगातार बारिश हो रही है। खराब मौसम के चलते बीते 4 दिनों में देश के अलग-अलग राज्यों में 100 से ज्यादा लोग की जान चली गई।
उत्तर भारत के राज्यों में बारिश बंद रहने से बुधवार को हालात में थोड़ा सुधार आया। सरकार का अब सारा ध्यान जगह-जगह सड़कें,पुल टूटने से फंसे लोगों को बचाने पर है।
हिमाचल में 10 हजार टूरिस्ट जगह-जगह फंसे हैं। चंद्रताल में 3 फीट बर्फ जम गई है। 6 हेलिकॉप्टर रेस्क्यू में लगाए गए हैं। कुल्लू में ब्यास नदी के बहाव में आधा सैंज बाजार ही बह गया।
आठ जुलाई से अब तक हिमाचल प्रदेश में 36, UP में 34, जम्मू-कश्मीर में 15, उत्तराखंड में 9, दिल्ली में 5 और राजस्थान, महाराष्ट्र और हरियाणा में एक-एक की मौत हुई है। उत्तराखंड में गुरुवार को भी बारिश का रेड अलर्ट जारी किया गया है।
लैंडस्लाइड की वजह से गंगोत्री और यमुनोत्री नेशनल हाईवे कई जगहों पर बंद हैं। यहां 3 से 5 हजार लोग फंसे हुए हैं।
दिल्ली सीएम ने ट्वीट कर जानकारी दी कि दिल्ली में बाढ़ के हालात बन रहे हैं। केजरीवाल ने गृह मंत्री अमित शाह को पत्र लिखकर केंद्र से मदद मांगी। इसमें कहा है कि हरियाणा के हथनीकुंड बैराज से पानी नियंत्रित रूप से छोड़ा जाए।
इसके बाद केंद्रीय वाटर मंत्री गजेंद्र सिंह शेखावत ने उन्हें फोन किया और बताया कि हथनीकुंड में पानी को नियंत्रित करना संभव नहीं है। हिमाचल प्रदेश से छोड़े जा रहे पानी को रोका गया है जिससे हथनीकुंड में पानी कम होगा। इससे दिल्ली तक आ रहे यमुना के पानी में कमी आएगी।
केजरीवाल ने यमुना किनारे निचले इलाकों में रह रहे लोगों से कहा है कि वे इंतजार नहीं करें, फौरन इन इलाकों को खाली कर दें। हालांकि लोगों ने पहले ही इलाके खाली करना शुरू कर दिए हैं। यहां के लोग राहत कैंपों में शरण लिए हैं।
मौसम से जुड़े अपडेट्स...
अगले 24 घंटे कैसे रहेंगे…
इन राज्यों में तेज बारिश होगी: मध्य प्रदेश, हिमाचल, उत्तराखंड, उत्तर प्रदेश, बिहार, सिक्किम, पश्चिम बंगाल, असम, मेघालय, अरुणाचल प्रदेश, नगालैंड, मिजोरम, मणिपुर, त्रिपुरा, गोवा, कर्नाटक, केरल, आंध्र प्रदेश, तेलंगाना और झारखंड।
इन राज्यों में हल्की बारिश होगी: राजस्थान, जम्मू-कश्मीर, पंजाब, हरियाणा, दिल्ली, गुजरात, छत्तीसगढ़, महाराष्ट्र, ओडिशा और तमिलनाडु में बिजली चमकने के साथ हल्की बारिश हो सकती है।
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में 16 जिलों में हैवी रेन का अलर्ट, सीहोर, राजगढ़-शाजापुर में 8 इंच पानी गिरने का अनुमान
बुधवार को मध्य प्रदेश के सीहोर, राजगढ़, रायसेन और शाजापुर में अति भारी बारिश होने का अनुमान है। मौसम विभाग ने इन जिलों के लिए अलर्ट जारी किया है। यहां 24 घंटे में 8 इंच तक बारिश हो सकती है। भोपाल, जबलपुर समेत प्रदेश के 16 जिलों में हैवी रेन का अलर्ट है। पढ़ें पूरी खबर...
छत्तीसगढ़ में बारिश थमने से बढ़ी गर्मी: तापमान 35 डिग्री के पार
छत्तीसगढ़ में बारिश का दौर थमने के बाद तापमान लगातार बढ़ने लगा है। उमस की वजह से लोग बारिश का इंतजार कर रहे हैं। बीते 5 दिनों तक अच्छी बारिश नहीं होने की वजह से टेंपरेचर 35 डिग्री के पार पहुंच गया है। पढ़ें पूरी खबर...
बिहार के 10 जिलों में भारी बारिश का अलर्ट, नदी में समाई खेती की जमीन
मौसम विभाग ने बुधवार को प्रदेश के 5 जिलों में अति भारी बारिश और 5 जिलों में भारी बारिश के साथ-साथ प्रदेश के अन्य जिलों में हल्की बारिश की संभावनाएं जताई है। इधर, गंगा की तेज धार के चलते दानापुर में कटाव शुरू हो गया है। खेती की जमीन नदी में समा चुकी है। पढ़ें पूरी खबर...
हरियाणा में बारिश से 7 जिलों में हालात खराब: 239 गांवों में भरा पानी; 1857 लोग फंसे
हरियाणा में बारिश से 7 जिलों में हालात खराब हो गए हैं। पंचकूला, अंबाला, यमुनानगर, करनाल, कुरुक्षेत्र, कैथल और पानीपत जिलों के 239 गांव ऐसे हैं जहां अभी भी बारिश का पानी भरा हुआ है। यहां 1,857 लोग फंसे हुए हैं। अगले दो दिन दक्षिण-दक्षिण पूर्व जिलों महेंद्रगढ़, रेवाड़ी, झज्जर, गुरुग्राम, नूंह, पलवल, फरीदाबाद, रोहतक, सोनीपत, पानीपत जिलों में बारिश होगी। पढ़ें पूरी खबर...
चंडीगढ़ में आज मौसम साफ, 3 ट्रेनें रद्द; मध्य मार्ग पर ट्रैफिक जाम
चंडीगढ़ में अभी मौसम साफ है। घग्घर नदी का पानी अंबाला में जमा होने के कारण वेस्टर्न रेलवे ने चंडीगढ़ से जाने वाली 3 यात्री ट्रेनों को रद्द कर दिया है। मौसम विभाग के अनुसार अगले 2 दिन हल्की बारिश होने की संभावना है। अभी शहर का तापमान 30 डिग्री है। पिछले 24 घंटे से शहर में बारिश नहीं हुई है। पढ़ें पूरी खबर...
हिमाचल में 14 से फिर एक्टिव होगा मानसून:1299 सड़कें बंद; 1800 रूटों पर बस सेवा ठप
मौसम विभाग के अनुसार, हिमाचल में आज भी कुछ क्षेत्रों में बारिश का पूर्वानुमान है, लेकिन बीते चार दिनों की तरह भारी बारिश नहीं होगी। हालांकि 14 जुलाई से मानसून फिर एक्टिव होगा और 15 से 17 जुलाई तक ज्यादातर क्षेत्रों में मूसलाधार बारिश के आसार बन रहे हैं। पढ़ें पूरी खबर...
पंजाब में ब्यास-सतलुज में बढ़ेगा जलस्तर, बाढ़ का असर पंजाब के 13 जिलों में
पंजाब में आज और कल यानी गुरुवार को ब्यास व सतलुज नदियों के जलस्तर में बढ़ोतरी हो सकती है। दरअसल, भाखड़ा बांध प्रबंधन ने अगले दो दिन पौंग डैम व भाखड़ा बांध से पानी छोड़ने का फैसला किया है। पढ़ें पूरी खबर...
